Төсөл

Монгол улсын их хурлын

тогтоол

2019 оны .... дугаар Дугаар Улаанбаатар хот

сарын ....-ний өдөр

Зарим газар нутгийг улсын тусгай хамгаалалтад

авах, хилийн заагт өөрчлөлт оруулах тухай

Тусгай хамгаалалттай газар нутгийн тухай хуулийн 25 дугаар зүйлийн 25.2 дахь хэсэгт заасныг үндэслэн Монгол Улсын Их хурлаас ТОГТООХ нь:

1. Байгалийн бүс, бүслүүрийн онцлог хэв шинж, унаган төрх, байгалийн өвөрмөц тогтоц, түүх, соёл, шинжлэх ухаан, танин мэдэхүй, экологийн хувьд онцгой ач холбогдол бүхий зарим газар нутгийг дор дурдсан ангиллаар улсын тусгай хамгаалалтад авсугай:

1/ Онон Балжийн байгалийн цогцолборт газрын хилийн заагт Хэнтий аймгийн Дадал, Биндэр сумын зарим хэсгийг хамруулан өргөтгөлөөр,

2/ Дэвэлийн арал байгалийн нөөц газрын хилийн заагт Увс аймгийн Ховд, Бөхмөрөн сум, Баян-Өлгий аймгийн Ногооннуур сумын нутагт орших Ачит нуурыг хамруулан өргөтгөж байгалийн цогцолборт газрын ангиллаар,

3/ Завхан аймгийн Дөрвөлжин сумын нутагт орших Хомын талыг байгалийн цогцолборт газрын ангиллаар,

4/ Хэнтий аймгийн Батширээт, Биндэр сумын нутагт орших Гутайн даваа-Хөмүүл голын эхийг байгалийн цогцолборт газрын ангиллаар,

5/ Баянхонгор аймгийн Галуут сумын нутагт орших Хан уул орчмын газрыг Хангайн нурууны байгалийн цогцолборт газрын өргөтгөлөөр,

6/ Алтан хөхий уулын байгалийн нөөц газрын хилийн заагт Ховд аймгийн Мянгад сумын зарим хэсгийг хамруулан өргөтгөлөөр,

7/ Баянхонгор аймгийн Гурванбулаг, Завхан аймгийн Отгон сумын нутагт орших Хөх нуур-Бумбат орчмын газрыг байгалийн нөөц газрын ангиллаар,

8/ Хэнтий аймгийн Өмнөдэлгэр, Батширээт, Биндэр, Баян-Адрага сумын нутагт орших Хурх хүйтний хөндий орчмын газрыг байгалийн нөөц газрын ангиллаар,

9/ Баянхонгор аймгийн Галуут сумын нутагт орших Баянхонгор хайрхан уулыг дурсгалт газрын ангиллаар,

1. Орхоны Хөндийн байгалийн цогцолборт газрын хязгаарлалтын бүс дэх Өвөрхангай аймгийн Бат-Өлзий сумын төв орчмын 3090.16 га газрын тусгай хамгаалалттай газар нутгаас чөлөөлж, хилийн заагт өөрчлөлт оруулсугай.
2. Байгалийн нөөц газар, дусгалт газрын ангиллаар улсын тусгай хамгаалалтад авч байгаа газар нутгийн хилийн заагийг тогтоохыг Монгол Улсын Засгийн газар /У.Хүрэлсүх/-т даалгасугай.
3. Онон Балжийн байгалийн цогцолборт газрын өргөтгөлийн хилийн заагийг 1 дүгээр, Ачит нуур-Дэвэлийн арлын байгалийн цогцолборт газрын хилийн заагийг 2 дугаар, Хомын талын байгалийн цогцолборт газрын хилийн заагийг 3 дугаар, Гутайн даваа-Хөмүүл голын эхийн байгалийн цогцолборт газрын хилийн заагийг 4 дүгээр, Хангайн нурууны байгалийн цогцолборт газрын өргөтгөлийн хилийн заагийг 5 дугаар, Орхоны хөндийн байгалийн цогцолборт газрын хилийн заагийн өөрчлөлтийн солбилцолыг 6 дугаар хавсралтаар баталсугай.
4. Энэхүү тогтоол батлагдсантай холбогдуулан “Зарим газар нутгийг улсын тусгай хамгаалалтад авах тухай” Монгол Улсын Их Хурлын 2000 оны 04 дүгээр сарын 14-ний өдрийн 29 дүгээр тогтоолын 1 дэх хэсгийн 2 дахь заалтыг, “Хилийн зааг тогтоох тухай” Монгол Улсын Засгийн газрын 2000 оны 05 дугаар сарын 31-ний өдрийн 74 дүгээр тогтоолыг тус тус хүчингүй болсонд тооцсугай.

ГАРЫН ҮСЭГ